8 sterf in brand by weeshuisArgieffoto Agt mense, onder wie kinders, is dood nadat ŉ brand Donderdag in die vroeë oggendure by ŉ weeshuis in Durban uitgebreek het. Lt.kol. Thulani Zwane, provinsiale polisiewoordvoerder, het aan Maroela Media gesê die brand het omstreeks 02:00 by die Lakehaven Child and Youth Care Centre in Newlands ontstaan. Die oorsaak van die brand is nog nie bekend nie. ’n Voorlopige ondersoek dui daarop die brand in die seuns se koshuis uitgebreek het. Die oorledenes is tussen agt en 21 jaar oud. Vier mense is na hospitale geneem en word behandel vir onder meer rookinaseming. Brandbestryders is nog op die toneel en besig om die brand in bedwang te bring. Die Newlands-polisie doen ŉ geregtelike doodsondersoek.